Zane Grey

Zane Grey, alkuaan Pearl Zane Gray,Kevin S. Blake: Zane Grey and Images of the American West, Geographical Review (1995), s. 202-216 (31. tammikuuta 1872 Zanesville, Ohio – 23. lokakuuta, 1939 Altadena, Kalifornia) oli yhdysvaltalainen hammaslääkäri, baseball-pelaaja ja viihdekirjailija, joka tunnetaan Suomessa parhaiten villiin länteen sijoittuvista seikkailukirjoistaan. Zane Grey loi suurelta osaltaan romantisoidun kuvan rosoisesta Villistä lännestä kirjoittamassaan 56 lännenkirjassaan. Grey oli 1920-luvun myydyin kirjailija Yhdysvalloissa. Suoritettuaan loppututkinnon vuonna 1896 Grey avasi hammaslääkärin vastaanoton New York Cityssä, mutta kalastus ja baseballin pelaaminen olivat hänen mieliharrastuksiaan. Pian Grey jätti hammaslääkärin työn kirjoittaakseen kirjan. Romaani perustuu hänen sukulaisensa Betty Zanen rohkean päättäväiseen toimintaan, joka pelasti Fort Henryn tukikohdan brittisotilaiden ja intiaanien hyökkäykseltä syyskuussa 1782. Betty Zane julkaistiin vuonna 1903, mutta se kävi huonosti kaupaksi.http://www.wvculture.org/history/journal_wvh/wvh1-2.html Greyn kirjoja pitävät monet Villin lännen kirjallisuuden lukijat alan parhaimpina, ja hänen tyylillään on monia jäljittelijöitä. Kirjoissa on jännitystä, niissä kuvataan Villin lännen luontoa ja intiaaneja. Kulttuuriset ryhmät, jotka olivat lukijoille eksoottisia, kuten navajot ja mormonit, ovat hänen kirjojensa pääasiallista ainesta. Näitä ryhmiä hän kuvaili syvällisesti, paljon aikaansa edellä olevalla tavalla. Grey kuvasi yleensä intiaanit joko jaloina ja jäljittelyn arvoisina tai pahojen valkoisten uhreina. Grey oli yksi ensimmäisistä viihdekirjailijoista, joka käsitteli mormoniuskoa vakavasti. Greylle länsi edusti paikkaa, jossa oli elvyttäviä voimia; länsi oli pakopaikka Yhdysvaltojen vanhojen osien tylsyydestä ja moraalittomuudesta. Vaikka Grey osoitti, että Villin lännen seikkailuja voi esiintyä kaikkialla lännessä, hän sijoitti kirjojensa tapahtumapaikat erityisesti Coloradon ylätasangolle (Colorado Plateau) ja sen eteläiseen osaan, Mogollonin jyrkänteen alueelle (Mogollon Rim) Arizonaan. Kaikkiaan Zane Grey kirjoitti 85 kirjaa. Suomessa Zane Greyn kirjoja suomennettiin runsaasti Riksin sarjassa 1950-1960, mutta esimerkiksi Lännen tähtien alla ilmestyi 1920. Zane Greyn kirjoista on tehty 111 elokuvaa.http://www.tunturisusi.com/wildwest/kirjat.htm == Suomennettuja Zane Greyn kirjoja == *Erämaan kultaa, suomentanut Väinö Nyman. Kirja, 1921 *Metsien mies, suomentanut Väinö Nyman. Kirja, 1922 *Erämaan vaeltaja, suomentanut Väinö Nyman. Kirja, 1923 *Purppurarinteiden ratsastajat, suomentanut Väinö Nyman. Kirja, 1924 *Yksinäisen tähden harhailija, suomentanut Väinö Nyman. Kirja, 1924 *Viimeinen ajo, suomentanut O. E. Nyman. Kirja, 1925 *Rajaseudun henki, suomentanut O. E. Nyman. Kirja, 1925 *Tuliharja, suomentanut Väinö Nyman. Kirja, 1925 *Kanjonin kutsu, suomentanut Väinö Nyman. Kirja, 1926 *Rajaseudun sissit, suomentanut O. E. Nyman. Kirja, 1926 *Viimeiseen mieheen, suomentanut Väinö Nyman. Kirja, 1928 *Erämaan kukka, suomentanut Väinö Nyman. WSOY, 1933 *Nuori metsänvartija. WSOY, 1934 *Betty Zane – seikkailukertomus Pohjois-Amerikasta intiaanisotien ajoilta, suomentanut O. E. Nyman. WSOY, 1934 *Auringonlaskun sola. WSOY, 1935 *Lännen tähtien alla, suomentanut A. J. Salonen. WSOY 1938 *Aavikon ratsastaja, suomentanut Werner Anttila. WSOY, 1939 *Ukkosvuori. WSOY, 1939 *Yöllinen hyökkäys, suomentanut Tauno Nuotio. WSOY, 1939 *Salaperäinen ratsastaja, suomentanut Väinö Nyman. WSOY, 1940 *Texasin tyttö, suomentanut Aune Suomalainen. WSOY, 1944 *Satumaan lilja, suomentanut Väinö Nyman. WSOY, 1957 *Tuntematon ratsastaja (Stranger from the Tonto, 1956), suomentanut Irja Hämäläinen. Kirjayhtymä, 1967 *Nevada, suomentanut Don Engström. Taikajousi, 1977 *Kadotettu joki, suomentanut Don Engström. Taikajousi, 1978 *Lännen rautatie, suomentanut Don Engström. Taikajousi, 1978 *Karjatila Twin Sombreros, suomentanut Don Engström. Taikajousi, 1980 *Jylisevät kaviot, suomentanut Don Engström. Taikajousi, 1981 *Pecos-joelta länteen, suomentanut Don Engström. Taikajousi, 1982 *Karjavarkaat, suomentanut Don Engström. Taikajousi, 1982 *Arizona Ames, suomentanut Don Engström. Taikajousi, 1983 == Lähteet == == Aiheesta muualla == Teoksia *Vapaasti ladattavia Zane Greyn e-kirjoja Projekti Lönnrotilta ja Project Gutenbergilta *Zane Greyn teoksia Gutenberg-projektissa *Zane Greyn teoksia Internet Archivessa * Zane Greyn teoksia Freereadissä Muuta *Tunturisusi: Villi länsi Zane Greyn ja muiden lännenkirjailijoiden tuotannosta *authorscalendar.info Zane Greyn esittely, teosluettelo suomennoksineen *Zane Grey Incorporated *Zane Grey's West Society *A Comprehensive list of Zane Grey's works *Zane Grey Cabin Foundation *King of the Royal Mounted BLBs and Comics *Zane Grey biography at Ohio History Central Luokka:Lännenkirjailijat Luokka:Vuonna 1872 syntyneet Luokka:Vuonna 1939 kuolleet Luokka:Yhdysvaltalaiset hammaslääkärit Luokka:Yhdysvaltalaiset kirjailijat